**Feladat-ellátási szerződés**

amely létrejött egyrészről

**Budapest Főváros II. Kerületi Önkormányzat**

székhelye: 1024 Budapest, Mechwart liget 1.

képviseli: Őrsi Gergely polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

(a továbbiakban: Önkormányzat), valamint

másrészről

**Oltalom Karitatív Egyesület**

székhelye: 1086 Budapest, Dankó utca 9.

képviseli: Dr. Iványi Gábor

adóigazgatási azonosító száma: 19010409-1-42

Nyilvántartási száma: 01-02-0000040

(a továbbiakban: Szolgáltató)

valamint az Önkormányzat és Szolgáltató együttesen említve (a továbbiakban együtt: **Felek**) között az alulírott napon és helyen az alábbi feltételekkel:

1. **Szerződés előzményei**

A Budapest Főváros II. Kerületi Önkormányzat és az **Oltalom Karitatív Egyesület között kötendő** együttműködés célja a társadalmi szolidaritás érvényre juttatása, az ennek megfelelő gondolkodás és magatartásminták minél szélesebb körű elterjesztése.

Az együttműködés során a Szolgáltató általi szociális és utcai szociális munka, az idősek lelki gondozása, a jogi segítségnyújtás és kiemelkedően a hajléktalan ellátás területén nyújtandó magas szintű szakmai munka elősegíti az Önkormányzatot annak egyes közérdekű önkormányzati feladatainak ellátásában.

Emellett az Oltalom Karitatív Egyesület adományboltot hoz létre és üzemeltet, mellyel nem csak munkahelyet teremt, de biztosítja a szociális vásárlás lehetőség, és egyben elősegíti az újrahasznosítást és az újrahasznosulást, és új szemléletet alakít ki az önkéntességgel, fenntarthatósággal kapcsolatos társadalmi látásmódban.

Az Önkormányzat támogatja az **Oltalom Karitatív Egyesület** azon tevékenységeit, amelyek hozzájárulnak a jótékonyság eszmeiségének kiterjesztéséhez és társadalmi elfogadottságához és ezzel a tudatosabb helyi közösségek kialakulásához.

Az **Oltalom Karitatív Egyesület** szakmai és gyakorlati segítséget nyújt a II. kerületi Önkormányzat számára az utcai szociális feladatai és az otthon nélküliek ellátásában és visszavezetésében, s szakmai iránymutatásukkal közreműködnek a szolidaritáson alapuló segítői környezet megteremtésében.

1. **Szerződés célja:**

Az Önkormányzat Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdésének 11/a. és 12. pontjában meghatározott feladatkörében, azon belül biztosítja a kerületi lakosai részére a szociális szolgáltatásokat és ellátásokat, többek között a területén hajléktalanná vált személyek ellátást, rehabilitációját, valamint a hajléktalanná válás megelőzését.

A Szolgáltató és az Önkormányzat együttműködésének célja a társadalmi szolidaritás érvényre juttatása, az ennek megfelelő gondolkodás és magatartásminták minél szélesebb körű elterjesztése, valamint szakpolitikai segítségnyújtás és érdekvédelem. A cél az erre rászorulóknak nyújtandó szociális és utcai szociális munka, idősek lelki gondozása, jogi segítségnyújtás és kiemelkedően a hajléktalan ellátás területén végzendő feladatok magas szintű szakmai ellátása.

A Szolgáltató szakmai és gyakorlati segítséget nyújt az utcai szociális munka területén felmerülő feladatok, valamint az otthon nélküliek ellátásában és lehetőségek szerinti visszavezetésében, valamint közreműködik a szolidaritáson alapuló segítői környezet megteremtésében.

A Felek között megvalósuló együttműködés során az Oltalom Karitatív Egyesület adományboltot hoz létre és üzemeltet a II. kerületben, mellyel elősegíti az újrahasznosítást és az újrahasznosulást, s emellett új szemléletet alakít ki az önkéntességgel, fenntarthatósággal kapcsolatos társadalmi látásmódban.

Az Önkormányzata támogatja az adománybolt létrejöttét, ezzel is hozzájárulva a jótékonyság eszmeiségének kiterjesztésében és társadalmi elfogadottságában, valamint a tudatosabb helyi közösségek kialakulásában.

**3. Szerződés tárgya**

A Felek megállapodnak abban, hogy az Önkormányzat fent hivatkozott jogszabályokból fakadó feladatainak ellátása érdekében, az Önkormányzattal együttműködve a Szolgáltató vállalja, hogy:

3.1. minden évben a krízisidőszak kezdetéig – legkésőbb adott év október 15-ig – elkészíti javaslatait a kerületi szociális munka és utcai szociális munka téli krízisidőszakának szakmai programjára,

3.2. a humánszolgáltatási igazgatóság és családsegítő a felajánlott programokból választva azokat beemelik az adott krízisidőszak munkatervébe,

3.3. a Szolgáltató létrehozza és megnyitja az adományboltot, és a kerület lakosai számára - későbbiekben meghatározott mértékű – kedvezménnyel biztosítja a szociális vásárlás lehetőségét (Kerület kártya),

3.4. az adománybolt közreműködik a II. kerületi lakosok által felajánlott adományok értékesítésében, ezzel is segítve az újrahasznosítást és csökkentve a lomtalanításkor keletkező terheket.

3.5. a Szolgáltató közreműködik az idősebb, kevésbé aktív korosztálynak nyújtandó egyéni vagy közösségben megvalósuló programok megvalósításában, az idősek lelki gondozásában, ha szükséges, jogi segítségnyújtásukban.

3.6. az elért eredményekről, a megrendezett programokról, eseményekről az Önkormányzat részére, valamint a kerület lakosságnak a megfelelő fórumokon számot ad.

**4.** Az Önkormányzat vállalja, hogy a jelen szerződés időtartama alatt, előre egyeztetett módon, a Szolgáltató részére megjelenési lehetőséget biztosít a rendelkezésére álló helyi nyomtatott és elektronikus médiában

**5.** A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a jelen szerződésben foglaltak szerinti teljesítést veszélyezteti.

### A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a Felek jelen szerződésből eredő jogainak gyakorlását vagy kötelezettségeinek teljesítését akadályozza vagy veszélyezteti.

### A Felek a jelen szerződés teljesítése, valamint a jogszabályok alapján őket megillető jogok gyakorlása, illetve az őket terhelő kötelezettségek teljesítése során jóhiszeműen és egymással kölcsönösen együttműködve kötelesek eljárni. A Felek kötelesek tartózkodni minden olyan magatartástól, amivel egymás jogát vagy jogos érdekét sértenék.

**6.** A Szolgáltató köteles minden év március 31. napjáig a tárgyévre vonatkozó írásbeli tervet, valamint az előző évre vonatkozó írásbeli beszámolót készíteni szakmai tevékenységéről az Önkormányzat felé.

**7.** A Szolgáltató a tevékenységét és jelen szerződésben vállalt feladatainak az ellátását politikai, vallási, világnézeti elkötelezettség, bármilyen hátrányos megkülönböztetés – nem, kor, vallás, politikai, nemzeti vagy társadalmi hovatartozás, vagyoni, születési különbségtétel – nélkül végzi.

1. A Szolgáltató az őket a jelen szerződés alapján terhelő kötelező szolgáltatásokkal kapcsolatban, a jelen szerződésben részletesen meghatározottak szerint köteles biztosítani a folyamatos szolgáltatást és annak garanciális eszközeit, így különösen:

8. 1. A szükséges személyi és tárgyi feltételek megteremtését, fenntartását és fejlesztését. E körben a Szolgáltató – szükség szerint – munkáltatói utasítások útján is kötelesek biztosítani azt, hogy munkavállalói magatartása megfeleljen az Önkormányzat által meghatározott, és a jelen szerződésben foglalt közszolgáltatási feladat ellátásához szükséges mennyiségi és minőségi követelmények teljesítésére vonatkozó elvárásoknak, mely elvárásokat az Önkormányzat – szükség szerint – külön határoz meg;

8.2. A szükséges tárgyi feltételek megteremtését, fenntartását és fejlesztését – ide értve az eszközök szükséges cseréjét, korszerűsítését vagy felújítását.

8.3 A Szolgáltató saját eszközei kapcsán szavatol azért, hogy rendelkezik mindazon jogokkal, amelyek a jelen szerződéssel vállalt feladat ellátásához szükségesek és ezen eszközön harmadik személyeknek nincs olyan fennálló joga, jogos igénye, amely a feladat ellátását kizárná vagy korlátozná;

1. **Szerződés hatálya**

9. 1. A Felek jelen szerződést ……./2021.(…) számú Képviselő-testületi határozat alapján, annak hatálybalépésétől kezdődően határozatlan időre kötik.

### 9.2. A szerződés a Felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, a hatálybalépés időpontja az utolsó aláírás napja.

### 9.3. A szerződést a Felek csak közös megegyezéssel, kizárólag írásban módosíthatják.

### **10. Szerződés megszüntetése**

10.1. A Szerződés megszüntethető:

a) Felek közös megegyezésével;

b) rendes felmondással;

c) rendkívüli felmondással.

10.2. Jelen szerződés közös megegyezéssel bármikor megszüntethető.

10.3. A szerződést bármelyik Fél jogosult rendes felmondással, írásban, indokolás nélkül, a másik fél székhelyére címzett írásbeli nyilatkozattal, 30 napos felmondási idővel bármikor felmondani. A felmondási idő kezdőnapja a felmondás kézhezvételét követő nap.

10.4. A szerződést bármelyik fél jogosult azonnali hatállyal felmondani:

a) ha valamelyik fél a megállapodásban vállalt, illetve jogszabály szerinti kötelezettségét a másik fél ismételt írásbeli felszólítása ellenére sem teljesíti,

b) ha másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít.

Az azonnali hatályú felmondást írásban, indokolással ellátva kell közölni a másik féllel.

10.5. A jelen szerződés bármilyen okból történő megszűnése vagy megszüntetése esetén a Szolgáltató köteles az Önkormányzattal, vagy bármely általa megjelölt személlyel - a megszűnés időpontját megelőzően - együttműködni a szolgáltatások átadás-átvétele és folyamatosságának lehetőség szerinti további biztosítása érdekében.

1. **Felek kapcsolattartói:**

A Felek a jelen szerződés időtartamára érdemi nyilatkozattételre jogosult kapcsolattartót jelölnek ki. A kapcsolattartó a másik Féllel történő kapcsolattartás mellett elősegíti, szervezi és koordinálja az adott Fél jelen szerződés szerinti kötelezettségei teljesítését. A kapcsolattartó nevéről, postacíméről, telefon és telefax számáról, valamint elektronikus levélcíméről a jelen szerződés aláírásával egyidejűleg, változás esetén pedig a változást követően haladéktalanul, de legkésőbb 5 (öt) munkanapon belül tájékoztatják egymást.

Szolgáltató részéről:

név:

telefon:

e-mail:

Önkormányzat részéről:

név:

telefon:

e-mail:

1. **Egyéb rendelkezések:**

12.1. Felek megállapodnak abban, hogy a szerződés bármely pontjának érvénytelensége nem hat ki a szerződés egészére, az nem érinti a szerződés egyéb rendelkezéseinek érvényességét, kivéve, ha a Felek az érintett rendelkezések nélkül a szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.

12.2. Szolgáltató kijelenti, hogy teljes cselekvőképességgel rendelkező, a bíróság által nyilvántartásba vettmagyarországi székhellyel rendelkező közhasznú civil szervezet, amelynek szerződéskötési képessége a jelen Szerződés tárgyát képező szolgáltatások vonatkozásban sem kizárás, sem korlátozás alá nem esik.

12. 3. A Szolgáltató nyilatkozik, hogy az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 50. §(1a) bekezdése alapján, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén az Önkormányzatot a Szolgáltató haladéktalanul tájékoztatni köteles. Szolgáltató kijelenti továbbá, hogy a nemzeti vagyonról szóló 2011. évi CXCVI. törvény előírásait figyelembe véve, a jelen szerződésben meghatározott közszolgáltatási feladatok megvalósítására alkalmas, a törvény követelményeinek megfelelő jogi személy.

### 12.4. A Felek a szerződés megkötésével és teljesítésével összefüggésben esetlegesen felmerülő jogvitáikat megkísérlik békés, tárgyalásos úton rendezni. A Felek bírósághoz fordulhatnak, amennyiben a közöttük fennálló vitát a vitás kérdésre vonatkozó értesítés kézbesítését követő 30 (harminc) napon belül nem tudják rendezni. A szerződésből eredő vagy azzal kapcsolatban felmerülő valamennyi jogvita esetén a hatáskörrel és illetékességgel rendelkező magyar bíróság jár el.

### 12.5. Jelen szerződésben nem szabályozott kérdésekben Magyarország helyi önkormányzatairól szóló 2011. évi CLXXXIX. törvény, valamint a Polgári Törvénykönyvről szóló 2013. évi V. törvény rendelkezései irányadóak.

12.6. A jelen szerződés 4 egymással szó szerint megegyező eredeti példányban készült, amelyből aláírás után 2 példány Szolgáltatót, 2 példány az Önkormányzatot illeti.

Felek a jelen 5 oldalból álló folyamatos sorszámozással ellátott szerződést - annak elolvasása és közös értelmezése után - mint akaratukkal mindenben megegyezőt jóváhagyólag írják alá.

Budapest, 2021. …………..……

|  |  |
| --- | --- |
| …………………………………… | …………………………………… |
| Budapest Főváros II. Kerületi Önkormányzat **Őrsi Gergely polgármester** | Oltalom Karitatív Egyesület**Dr. Iványi Gábor elnök** |